text: इस संबोधन के दौरान उनके साथ राज्य के मुख्यमंत्री शिवराज सिंह चौहान और दाऊदी बोहरा समुदाय के धर्मगुरु सैयदना मुफद्दल सैफुद्दीन भी मौजूद थे। देश भर में जारी स्वच्छता अभियान को लेकर पीएम मोदी ने कहा कि हम जिस इंदौर शहर में जुटे हैं, ये तो स्वच्छता के इस आंदोलन का अगुवा है। इंदौर निरंतर स्वच्छता के पैमाने पर देशभर में नंबर एक रहा है। इंदौर ही नहीं भोपाल ने भी इस बार कमाल किया है।